Title: พระราชกฤษฎีกา เปลี่ยนแปลงเขตเทศบาลตำบลขลุง จังหวัดจันทบุรี พ.ศ. 2516

พระราชกฤษฎีกา
เปลี่ยนแปลงเขตเทศบาลตำบลขลุง
จังหวัดจันทบุรี
พ.ศ. ๒๕๑๖

ภูมิพลอดุลยเดช
ป.ร.
ให้ไว้ ณ
วันที่ ๓๐ ธันวาคม พ.ศ. ๒๕๑๖
เป็นปีที่
๒๘ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรเปลี่ยนแปลงเขตเทศบาลตำบลขลุง
จังหวัดจันทบุรี เพื่อประโยชน์ในการบริหารกิจการและการทะนุบำรุงท้องถิ่น

อาศัยอำนาจตามความในมาตรา ๑๖
แห่งธรรมนูญการปกครองราชอาณาจักร พุทธศักราช ๒๕๑๕ และมาตรา ๑๒
แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่
๓) พ.ศ. ๒๔๙๙ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑ 
พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลตำบลขลุง
จังหวัดจันทบุรี พ.ศ. ๒๕๑๖

มาตรา ๒[๑] 
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ 
ให้เปลี่ยนแปลงเขตเทศบาลตำบลขลุง จังหวัดจันทบุรี ซึ่งได้กำหนดไว้ในมาตรา ๔
แห่งพระราชกฤษฎีกาจัดตั้งเทศบาลตำบลขลุง จังหวัดจันทบุรี พุทธศักราช ๒๔๘๘ เสียใหม่
โดยให้มีเขต ดังต่อไปนี้
ด้านเหนือ ตั้งแต่หลักเขตที่ ๑ ซึ่งตั้งอยู่ริมคลองขลุงฝั่งตะวันตก
ห่างจากศูนย์กลางทางหลวงแผ่นดินหมายเลข ๓ ตอนจันทบุรี - ตราด ตามแนวเส้นตั้งฉาก
ระยะ ๑๕๐ เมตร และเป็นเส้นขนานกับทางหลวงแผ่นดินหมายเลข ๓ ตอนจันทบุรี - ตราด
ไปทางทิศตะวันออกเฉียงใต้ ถึงหลักเขตที่ ๒ ซึ่งตั้งอยู่ห่างจากศูนย์กลางทางไปอำเภอมะขาม
ตามแนวเส้นตั้งฉาก ระยะ ๑๕๐ เมตร
จากหลักเขตที่ ๒ เป็นเส้นขนานกับทางไปอำเภอมะขาม
ไปทางทิศตะวันออกเฉียงเหนือ ผ่านถนนกงษีไร่ ถึงหลักเขตที่ ๓ ซึ่งตั้งอยู่ห่างจากศูนย์กลางถนนกงษีไร่
ตามแนวเส้นตั้งฉากระยะ ๓๐ เมตร
จากหลักเขตที่ ๓ เป็นเส้นขนานกับถนนกงษีไร่ ไปทางทิศตะวันออกเฉียงใต้แล้วเป็นเส้นตรงผ่านทางไปอำเภอมะขามและคลองหัวชะเนียง
ถึงหลักเขตที่ ๔ ซึ่งตั้งอยู่ริมคลองหัวชะเนียงฝั่งตะวันออก
ด้านตะวันออก จากหลักเขตที่ ๔ เลียบตามริมคลองหัวชะเนียง
คลองเวนและคลองวันยาวฝั่งตะวันออกไปทางทิศใต้ ถึงหลักเขตที่
๕ ซึ่งตั้งอยู่ริมคลองวันยาวฝั่งตะวันออกตรงข้ามโรงสีข้าว
ด้านใต้ จากหลักเขตที่ ๕ เป็นเส้นตั้งฉากกับถนนคริสต์อุดมไปทางทิศตะวันตกเฉียงเหนือผ่านคลองวันยาว ถึงหลักเขตที่ ๖
ซึ่งตั้งอยู่ห่างจากศูนย์กลางถนนคริสต์อุดม ตามแนวเส้นตั้งฉาก ระยะ ๘๖๐ เมตร
ด้านตะวันตก จากหลักเขตที่ ๖ เป็นเส้นตรงไปทางทิศตะวันออกเฉียงเหนือถึงหลักเขตที่ ๗ ซึ่งตั้งอยู่ริมคลองขลุงฝั่งตะวันตก
ตรงเชิงสะพานข้ามคลองขลุงของทางไปศาลาพักร้อน
จากหลักเขตที่ ๗ เลียบตามริมคลองขลุงฝั่งตะวันตก
ไปทางทิศตะวันออกเฉียงเหนือ บรรจบกับหลักเขตที่ ๑
ดังปรากฏในแผนที่ท้ายพระราชกฤษฎีกานี้
ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้ เพื่อแสดงแนวเขตตามสมควร

มาตรา ๔ 
ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้

ผู้รับสนองพระบรมราชโองการ
สัญญา 
ธรรมศักดิ์
นายกรัฐมนตรี

[เอกสารแนบท้าย]

๑.
แผนที่ท้ายพระราชกฤษฎีกาเปลี่ยนแปลงเขตเทศบาลตำบลขลุง จังหวัดจันทบุรี พ.ศ. ๒๕๑๖

(ดูข้อมูลจากภาพกฎหมาย)

หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
เนื่องจากท้องที่นอกเขตเทศบาลตำบลขลุง จังหวัดจันทบุรี
ได้เจริญขึ้นและมีชุมนุมชนอยู่หนาแน่น สมควรขยายเขตเทศบาลตำบลขลุง จังหวัดจันทบุรี
เพื่อประโยชน์ในการบริหารกิจการและการทะนุบำรุงท้องถิ่นต่อไป  จึงจำเป็นต้องตราพระราชกฤษฎีกานี้ขึ้น

ธิดาวรรณ/แก้ไข
๒๘ ตุลาคม ๒๕๔๕

ปิติวรรณ/ปรับปรุง
๑๒ มีนาคม ๒๕๖๓

อรญา/ตรวจ
๑ เมษายน ๒๕๖๓

[๑] ราชกิจจานุเบกษา
เล่ม ๙๐/ตอนที่ ๑๘๐/ฉบับพิเศษ หน้า ๑๑๐/๓๑ ธันวาคม ๒๕๑๖